05/05/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 2009/470

Resolución do 8 de abril de 2011, da Xefatura Territorial da Consellería de Economía e Industria de A Coruña, pola que se autoriza administrativamente e aproba o proxecto de execución das instalacións eléctricas que se citan, nos Concellos de Arzúa e Touro (N.° Expte. IN407A 2009/470). Visto o expediente para outorgamento de autorización administrativa e aprobación do proxecto de execución, das instalacións que a continuación se detallan: Solicitante: Unión Fenosa Distribución, SA. Enderezo social: Avda de Arteixo, 171, 15007 A Coruña. Denominación: cambio de tensión 15/20 KV LMT Portodemouros 709. Situación: Arzúa e Touro. Características técnicas: • Cambio de tensión de 15 a 20 KV da saída de media tensión 709 da subestación Portodemouros, no tramo que descorre os concellos de Arzúa e Touro. • Substitución dos transformadores existentes na liña POR709 por outros de relación de transformación 20/0.4 KV, agás aumento de potencia dos CC. TT. Andrade a 100 KVA, Andrade-Panadería a 50 KVA, Calvos a 100 KVA, Novefontes a 100 KVA, Circes a 160 KVA, Cornado a 50 KVA, Fao a 160 KVA, Fonte Díaz a 250 KVA, Gramil a 100 KVA, Grupo Escolar a 160 KVA, Hortas a 160 KVA, Pousada Ribeira a 100 KVA, Quinta a 100 KVA, Santaia a 100 KVA, Sartes a 100 KVA, Turces I a 160 KVA e Turces II a 100 KVA. • Liña soterrada de media tensión a 20 Kv, con una lonxitude de 0,255 Km, coa orixe no CT Avda. de Castelao e remate no centro de distribución proxectado, en condutor RHZ1-OL 3x1x240 mm 2. • Centro de distribución prefabricado, divido en dúas partes unha de compañía e outra onde se establecerá o punto frontera e medida do subministro a Explotaciones Gallegas SL (EXGA). Resultan os seguintes feitos: Primeiro. –Con data 29 de outubro de 2009, don Ciprian Marian Castrejana Doniga en representación da empresa UNION FENOSA DISRIBUCIÓN SA presentou solicitude de autorización administrativa e aprobación do proxecto de execución da instalación eléctrica denominada CAMBIO DE TENSIÓN 15/20 KV LMT PORTODEMOUROS 709. Segundo. –Mediante Acordo de data 8 de abril de 2010, do Departamento Territorial da Consellería de Economía e Industria da Coruña sométese a información pública o proxecto da instalación eléctrica. Sendo publicado no DOG n.° 96, de data 24 de maio de 201, e no BOP da Coruña n.° 81, de data 3 de maio de 2010. Terceiro. –Asemade con data 9 de abril de 2010 remitíronse separatas técnicas do proxecto ós organismos afectados, concellos de Arzúa e Touro, Deputación da Coruña e Augas de Galicia, para que estableceran os condicionados técnicos que estimaran oportunos e presten a súa conformidade ou oposición a autorización solicitada. Con data 19/4/2010, 5/5/2010 e 16/6/2010 recíbense neste Departamento Territorial escritos de condicionado ás separatas do proxecto, por parte de Concello de Touro, Augas de Galicia e Deputación da Coruña, que foron trasladados a UNIÓN FENOSA DISTRIBUCIÓN SA (UFD), sendo aceptados por dita empresa. Ó obxecto de dar cumprimento ó establecido nos artigos 127 e 131 do Real Decreto 1955/2000, do 1 de decembro, foi reiterado o informe á separata técnica do Concello de Arzúa. O non recibir dito condicionado entenderase a conformidade ca autorización administrativa solicitada e por aprobadas as consideracións técnicas propostas polo peticionario. Cuarto. –Durante a fase de información pública presentou alegacións o 14 de xuño de 2010 a empresa UNIÓN DISTRIBUIDORES ELÉCTRICOS SA (UDESA), na que manifesta o seguinte: • Na actualidade, EXGA está sendo subministrada por UFD a través dunha liña particular a 66 KV, conectada a LAT DC 66 KV Portodemouros-San Caetano. • A liña LAT DC 66 KV Portodemouros-San Caetano está ser obxecto dun expediente de repotenciación a 220 KV (Expte. IN407A 1/2005 DXIEMAT). • O proxecto achegado por UFD fai referencia expresa a unha nova alimentación a EXGA, dende un centro de seccionamento. • Toda vez que UFD non pode continuar co subministro a EXGA nas actuais condicións técnica, este subministro deberá de solicitarse necesariamente ó distribuidor da zona, tal como establece o artigo 40 e 62 do Real Decreto 1955/2000, do 1 de decembro, que non só ten a obriga senón tamén o dereito a atendelo. • A existencia dunha liña de distribución propiedad de UDESA dende a cal se pode subministrar a EXGA, fai co proxecto achegado por UFD unha solución carente totalmente de sentido dende o punto de vista técnico, económico e contrario a legalidade. Non tendo este proxecto máis finalidade que a de entrar na zona eléctrica de distribución de UDESA. • As empresas distribuidoras UFD e UDESA, firmaron un convenio en data 22 de xuño de 2007 no que se fai expresa referencia a esta cuestión. De remate UDESA solicita que se a teña por persoada no expediente e se de por formalizada a súa oposición ó outorgamento da autorización administrativa que se solicita por parte de UFD, por ser innecesaria e contraria a dereito. Quinto. –Desta alegación déuselle traslado a UFD quen manifestou o seguinte: • Co motivo da repotenciación da liña de 66 KV Portodemouros-San Caetano a 220 KV, non resulta posible continuar co subministro a EXGA coa rede de distribución de 66 KV. Polo que a solución técnica adoptada pasa pola conexión deste cliente de UFD a rede de media tensión. • Co obxecto de mellorar o subministro na zona de Touro e Arzúa, atender o crecemento vexetativo da demanda e o subministro a EXGA dende a rede de media tensión se proxecta o paso de 15 a 20 KV da rede de media tensión nesta comarca (LMT POR709). • A conexión de EXGA a rede de media tensión non pode ser entendido como un novo subministro, senón como un cambio de tensión de 66 a 20 KV dende un novo punto de conexión, sendo esta unha facultade de toda empresa distribuidora previo acordo formalizado co cliente. • En relación o convenio asinado con UDESA, non foi posible acadar un acordo entre as partes, polo que veuse na obriga de buscar unha solución que garanta o subministro a EXGA en condicións técnicas e regulamentarias. • Polo exposto, se solicita a desestimación da alegación efectuada por UDESA. Sexto. –Con data 27 de setembro de 2010 a empresa UDESA achega escrito, no que en virtude da cláusula novena do convenio de 22 de xuño de 2007 asinado por UFD e UDESA, solicita o arbitraxe da Dirección Xeral de Industria da Consellería de Innovación e Industria. (actual Consellería de Economía e Industria). Sétimo. –Con data 11 de outubro de 2010 a empresa UDESA achega escrito no que pon de manifesto que nunha recente reunión na Dirección Xeral de Industria foi coñecedor da tramitación por parte de EXGA dunha liña de alimentación as instalacións de EXGA dende o CD que se esta a tramitar neste expediente, e que unha vez autorizada será cedida a UFD. A vista de que UDESA é a única empresa distribuidora que ten instalacións de distribución no ámbito das instalacións de EXGA, polo que estas instalacións deberán ser cedidas a UDESA. Oitavo. –Con data 11 de febreiro de 2011 a empresa UDESA achega escrito no que pon de manifesto que dende o 3 de xuño de 2009 ven solicitando reiteradamente á empresa UFD punto de conexión e acceso para unha potencia de 2600 KW no CT Castelao (Touro). Onde o CT Castelao se corresponde co punto orixe das infraestruturas deseñadas por UFD para dar subministro a EXGA e por contra a UDESA denégaselle o acceso por non dispoñer de capacidade suficiente para atender a súa petición. Noveno. –Con data 29 de novembro de 2006 a Comisión Nacional da Enerxía (CNE) dicta resolución do conflito de acceso á rede de distribución C. A. T. R 1/2006, no que recoñece o dereito de acceso de UDESA na liña aérea de 66 kV, dobre circuíto, “San Caetano-Portodemouros”, para alimentar unha subestación de 66/MT de 15 MVA a construír na zona de Prevediños (Touro), na provincia da Coruña, preto do actual punto de subministro de EXGA con UFD. Este dereito é posto de manifesto en reiteradas escritos por UDESA quen achegou alegacións o proxecto de repotenciación a 220 KV da actual LAT DC 66 KV San Caetano-Portodemouros (Expte. IN407A 01/2005-DXIEM). Décimo. –No convenio de data 22 de xuño 2007, asinado entre UFD e UDESA, acordaron entre outros puntos: • Conectar a EXGA á actual rede UDESA que transcorre por terreos propiedade de EXGA e a posible construción dunha segunda liña de alimentación, supeditada esta solución a consecución dun convenio entre as tres partes. • Establecer un novo punto de interconexión situado en Noente (Concello de Boqueixón) que se alimentará a través dunha liña de media tensión (costeada por UFD) con orixe na subestación a realizar en Paizás (Silleda) e para unha potencia de 10 MW. • UDESA se compromete renunciar o seu dereito de acceso a rede de UFD nas condicións establecidas pola CNE a retirar a reclamación e alegacións achegadas á repotenciación a 220 KV da actual LAT DC 66 KV San Caetano-Portodemouros. Undécimo. –Dada a conxunción de intereses comúns entre as empresas UFD, EXGA e UDESA e na procura de resolver o litixio surxido entre as partes, con data 10 de marzo de 2011, as empresa asinan un convenio polo que se sustancian as discrepancias entre as empresas, e no que os asinantes aceptan o arbitraxe da Xefatura Territorial da Consellería de Economía e Industria de A Coruña no caso de que non se chegue a un acordo entre as tres partes no desenrolo do mesmo, por ser o órgano sustantivo. Duodécimo. –Ó obxeto de adecuar o proxecto inicialmente achegado, ós acordos recollidos no convenio de data 10 de marzo de 2011, a empresa UFD achegou en data 7 de abril de 2011, anexo ó proxecto no que se recolle o modificado do centro de distribución para adecualo como centro de medida de EXGA e conexión ó novo edificio prefabricado que executará UDESA, onde se establecerá un novo punto de interconexión UFD-UDESA. FUNDAMENTOS DE DEREITO Primeiro. –A Consellería de Economía e Industria é a competente para resolver este procedemento, con fundamento no Decreto 79/2009, do 19 de abril, polo que se establece a estrutura orgánica da Xunta de Galicia e no Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, en relación co artigo 390 do Decreto 324/2009, do 11 de xuño, polo que se establece a estrutura orgánica da Consellería de Economía e Industria, que atribúe á Xefatura Territorial da Consellería de Economía e Industria de A Coruña a dirección, coordinación, planificación, execución, seguimento e control das competencias e cantas outras funcións lles sexan expresamente atribuídas ou delegadas en materia de industria, seguridade industrial, enerxía e minas, e polo Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia. Segundo. –No expediente instruído para o efecto cumpríronse os trámites procedimentais sinalados na Lei 54/1997, do 27 de novembro, do sector eléctrico, no Real decreto 1955/2000, do 1 de decembro (RTDC), e demais normas vixentes de aplicación. Terceiro. –Conforme establece o artigo 3 da Lei 54/1997, do 27 novembro, do sector eléctrico, corresponde a las Comunidades Autónomas no ámbito dos seus respectivos estatutos impartir instrucións relativas á ampliación, mellora e adaptación das redes e instalacións eléctricas de transporte ou distribución da sua competencia, e supervisar o cumprimento das mesmas. Sendo a autorización administrativa das instalacións de distribución a técnica de intervención administrativa apropiada para conseguir a configuración e o desenrolo das redes de distribución se realice de forma racional, eficaz e eficiente. Cuarto. –O artigo 40.2 da Lei do Sector Eléctrico (LSE), na redacción dada polo Real Decreto-Lei 5/2005 establece ca autorización -de instalacións de distribución-, que non concederá dereitos exclusivos de uso, otorgarase atendendo tanto o carácter de sistema de rede única e monopolio natural, propio da distribución eléctrica, como o criterio de menor custo posible, propio de toda actividade con retribución regulada, e evitando o prexuízo ós titulares de redes xa establecidas obrigadas a atender os novos subministros que se soliciten. Tendo en conta o principio de rede única, o procedemento administrativo para a tramitación da autorización de instalacións de distribución é a ferramenta axeitada para resolver os posibles conflitos tanto negativos como positivos que poidan plantexarse para o desenrolo das redes de distribución. Tanto na LSE como no RTDC se prevé a posibilidade deste conflito e o criterio para súa resolución: “. cando existan varios distribuidores na zona os cales puideran ser cedidas as instalacións, a Administración competente determinará a cál de ditos distribuidores deberán ser cedidas, seguindo criterios de mínimo coste.” Quinto. –Esta Xefatura Territorial da Consellería de Economía e Industria da Coruña é a competente para resolver non só o expediente de autorización administrativa e aprobación do proxecto de execución do CAMBIO DE TENSIÓN 15/20 KV LMT PORTODEMOUROS 709, senón abordar o problema de fondo que surxe entre as distribuidoras eléctricas UFD e UDESA. Perseguindo ca resolución o funcionamento e desenrolo coordinado das redes de distribución no territorio, preservando os dereitos adquiridos polos diversos axentes que están a intervir neste expediente e se atopan afectados pola resolución do mesmo. Xunto co marco competencial exposto neste punto, urxe a necesidade de garantir o subministro na zona eléctrica de Santiago, polo que cumpre poñer en servizo a maior brevidade posible a liña repotenciación a 220 KV da actual LAT DC 66 KV San Caetano-Portodemouros (Expte. IN407A 01/2005-DXIEM). Sexto. –O feito de estar relacionados varios expedientes de autorización administrativa e de reclamación por acceso a rede de distribución, cumpre dictar unha resolución singular. Ante a imposibilidade por parte de UFD de continuar alimentando EXGA a unha tensión de 66 KV e garantir unha calidade de subministro similar a prevista na legislación vixente para este nivel de tensión, dar resposta as peticións de novos accesos a rede de distribución de UFD por parte de UDESA e poñer en servizo a LAT SC 220 KV San Caetano-Portodemouros (Expte. IN407A 01/2005-DXIEM) se dicta esta resolución como parte dunha solución global, cuio fundamento está recollido nas cláusulas do convenio de data 10 de marzo de 2011, que en sintese a seguinte: • Establecerase un novo punto de interconexión UFD-UDESA situado en Noente (Concello de Boqueixón) alimentado a través dunha liña de media tensión dende a subestación de Silleda e unha potencia de 10 MW. • UDESA executará un edificio prefabricado onde se establecerá un novo punto de interconexión UFD-UDESA, situado acarón do centro de distribución proxectado neste expediente ó que se conectará, así como unha LMTS de conexión a súa rede de distribución. • UFD realizará unha segunda línea aérea/soterrada de media tensión 20 kV dende a subestación de Portodemouros hasta el CD proxectado, que servirá de segunda alimentación ás instalacións de EXGA. • UFD deberá adecuar as instalacións interiores de EXGA para axeitalas ó novo nivel de tensión de subministro de 20 KV. Sétimo. –Esta resolución levará aparellado a execución das restantes infraestruturas eléctricas recollidas no convenio de data 10 de marzo de 2011, firmado por EXGA, UFD e UDESA. A non execución ou demora premeditada destas infraestruturas tifícase como un incumprimento das instruccións impartidas por esta Xefatura Territorial co obxecto de acadar un funciomento coordinado, racional e eficiente na actividade de distribución na zona, así mesmo de cantas outras infraccións se tipifican no título X da LSE. O acceso e conexión a rede de distribución por parte de terceiros seguirá o establecido no título VII da LSE e título IV do Real Decreto 1955/2000, do 1 de decembro. Oitavo. –Este proxecto foi informado favorablemente polo persoal técnico desta Xefatura Territorial. Polo que respecta ás alegacións presentadas, vistas estas e as contestacións dadas pola empresa UFD, cabe respostar que non se terán en conta na resolución deste expediente, xa que conforme o establecido no convenio de data 10 de marzo de 2011 a empresa UDESA achegou un escrito con data 4 de abril de 2011 no que desiste da súa oposición a autorización desta infraestrutura eléctrica o ter acadado un acordo con EXGA e UFD co que se resolve a problemática da distribución as instalación de EXGA. De acordo co que antecede e no exercicio das competencias atribuídas RESOLVE: AUTORIZAR ADMINISTRATIVAMENTE E APROBA-LO DE EXECUCIÓN e anexos, ás devanditas instalacións, nas que as características axustaranse en tódalas súas partes ás que figuran no anexo o proxecto, aos condicionados técnicos impostos polos diferentes organismos e ás condicións técnicas e de seguridade establecidas nos regulamentos de aplicación. Esta autorización se outorga sen prexuízo de terceiros e independentemente das autorizacións, licencias o permisos de competencia municipal u outros necesarios para a realización de obras das instalacións autorizadas. As instalacións executaranse nun prazo non superior a un ano, contados a partir da data desta resolución. Contra a presente resolución poderase interpoñer recurso de alzada ante o Excmo. Sr. conselleiro de Economía e Industria no prazo de un mes, contado a partir de día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 8 de abril de 2011. A xefa territorial Asdo.: Tristana Moraleja Gómez